Diari Oficial de la Generalitat Valenciana


Sumari del DOGV 3212, del 27-03-1998 (1998/900511)

DECRET 31/1998, de 17 de març, del Govern Valencià, pel qual accepta la cessió gratuïta de la propietat de l'immoble de 1.412,27 metres quadrats de superfície, situat a la plaça Jaume I, número 3, de Dénia, destinat a la construcció d'un edifici seu de jutjats, realitzada per l'Ajuntament d'aquest municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1998/03/17/31/dof/vci/html**

### Dades del document

Número de DOGV
:   3212

Data del DOGV
:   27-03-1998

Secció del DOGV
:   I. DISPOSICIONS GENERALS

Número del document
:   1998/900511


Data del document
:   17-03-1998

Organisme emissor


Tipus de document
:   Decret

Descriptors 

:   * Dénia
    * cultura regional
    * propietat immobiliària

DECRET 31/1998, de 17 de març, del Govern Valencià, pel qual accepta la cessió gratuïta de la propietat de l'immoble de 1.412,27 metres quadrats de superfície, situat a la plaça Jaume I, número 3, de Dénia, destinat a la construcció d'un edifici seu de jutjats, realitzada per l'Ajuntament d'aquest municipi. [1998/A2363]  
L'Ajuntament de Dénia, en la sessió plenària realitzada el dia 7 d'agost de 1997, acordà la cessió gratuïta a la Generalitat Valenciana de la propietat de l'immoble situat a la plaça Jaume I, número 3, d'aquesta població, propietat de l'Ajuntament, comprometent-se a dotar l'immoble esmentat dels serveis urbanístics necessaris per a l'autorització municipal del projecte corresponent.  
La cessió es realitza amb la finalitat determinant que s'hi construïsca un edifici seu dels jutjats.  
A petició de la consellera de Benestar Social, s'iniciaren els tràmits legals oportuns per a l'acceptació i la formalització de la cessió gratuïta de l'immoble, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia, Hisenda i Administració Pública i amb la deliberació prèvia del Govern Valencià en la reunió del dia 17 de març de 1998,  
DECRETE  
Article 1  
Acceptar la cessió gratuïta de la propietat, realitzada per l'Ajuntament de Dénia, de l'immoble de 1.412,27 metres quadrats de superfície, situat a la plaça Jaume I, número 3, d'aquesta població, que confronta: nord, resta de la finca matriu de la qual forma part i propietat de l'Ajuntament de Dénia; est, carrer obert sense nom; sud, plaça Jaume I, i oest, carrer en projecte, si bé es troba obert.  
La finca s'haurà de segregar de la inscrita en el Registre de la Propietat de Dénia, tom 1013, llibre 340, foli 118, finca 4859, inscripció 14. Referència cadastral 1008427DY4932N5845JT.  
Aquesta cessió comporta el compromís per part de l'Ajuntament de dotar l'immoble esmentat dels serveis urbanístics necessaris per a l'autorització municipal del projecte corresponent.  
Article 2  
La cessió gratuïta efectuada per l'Ajuntament de Dénia es fa amb la condició de construir en l'immoble un edifici destinat a jutjats.  
Article 3  
Les despeses que ocasione la subscripció del corresponent document públic aniran a càrrec de la Generalitat Valenciana.  
Article 4  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia, Hisenda i Administració Pública realitzarà els tràmits necessaris per a fer efectiu el que disposa aquest decret.  
València, 17 de març de 1998  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia, Hisenda i Administració Pública,  
JOSÉ LUIS OLIVAS MARTÍNEZ


Còpia Permalink ELI